《张上舍送望水偶成小诗》
宋代·杜范

我家东南隅，去海不踰咫。乘潮厌鲜美，望水快珍脆。

朅来双溪上，河鱼仅青鲤。泥滓渍肤肉，强食辄三哕。

此物从何来，对之惊且喜。虽然馁败质，尚馀江海味。

令人忆故乡，沽酒为一醉。

作者简介：（1182—1245）宋台州黄岩人，字成之，号立斋。宁宗嘉定元年进士。累迁殿中侍御史，极言台谏失职之弊。理宗嘉熙二年知宁国府，发粟赈饥，镇压两淮饥民反抗。还朝，累拜吏部侍郎兼中书舍人，数上疏抨击朝政积弊。淳祐四年，擢同知枢密院事，次年拜右丞相，上书言五事，继又上十二事，条陈当朝利病，提出为政主张。卒谥清献。有《清献集》。